EE อวดไตรมาส 2 กำไรโตทะลัก 2 เท่า รับรายได้พุ่งกระฉูด
EE อวดไตรมาส 2/64 กำไรโตทะลัก 2 เท่า แตะ 133.81 ลบ. จากปีก่อนกำไร 40.36 ลบ. รับรายได้พุ่งกระฉูด-ค่าใช้จ่ายลด 
EE อวดไตรมาส 2/64 กำไรโตทะลัก 2 เท่า แตะ 133.81 ลบ. จากปีก่อนกำไร 40.36 ลบ. รับรายได้พุ่งกระฉูด-ค่าใช้จ่ายลด
11 ส.ค. 2564

บริษัท อีเทอเนิล เอนเนอยี จำกัด (มหาชน) หรือ EE รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากรายได้รวมจำนวน 114.58 ล้านบาท เพิ่มขึ้นจำนวน 113.80 ล้านบาท หรือร้อยละ 14,587.91 ประกอบด้วย รายได้จากการขายพืชผลทางการเกษตรจากโครงการร่วมปลูกมันสำปะหลังเพิ่มขึ้นจำนวน 0.15 ล้านบาท หรือร้อยละ 198.29 เนื่องจากได้รับส่วนแบ่งผลผลิตจำนวน 69,150 กิโลกรัม มากกว่าไตรมาสเดียวกันของปีก่อนที่ได้รับส่วนแบ่งจำนวน 46,100 กิโลกรัม ราคาขายเฉลี่ยเท่ากับ 2.10 บาทต่อกิโลกรัม สูงกว่าปีก่อนที่มีราคาขายเฉลี่ย 1.71 บาทต่อกิโลกรัม และมีรายได้จากโครงการร่วมปลูกข้าวโพดจำนวน 0.09 ล้านบาท ได้รับเงินส่วนแบ่ง 500 บาทต่อไร่ จำนวน 170 ไร่
รวมถึงรายได้อื่นจำนวน 114.24 ล้านบาท เพิ่มขึ้นจำนวน 113.88 ล้านบาท หรือร้อยละ 31,633..37 จากการโอนกลับรายการ ประมาณการดอกเบี้ยค้างจ่ายที่ได้บันทึกเป็นรายจ่ายเนื่องจากยกเลิกการซื้อหุ้นเอสเอสยูทีส่วนที่ 2 จากบริษัท คอม-ลิงค์ จำกัด
อีกทั้งค่าใช้จ่ายรวมจำนวน 4.98 ล้านบาท ลดลงจำนวน 7.48 ล้านบาท หรือร้อยละ 60.01 เนื่องจากค่าใช้จ่ายในการบริหารที่เกี่ยวกับพนักงานลดลง